רעות תל אביב בית חולים שיקומי

בית חולים שיקומי רעות תל אביב הוא מרכז רפואי לשיקום ומחלות ממושכות שנוסד בשנת 1961. הוא נמצא בשכונת יד אליהו ברחוב שדרות החי"ל 2  בתל אביב-יפו.

בית החולים מסונף לבית הספר לרפואה ע"ש סאקלר באוניברסיטת תל אביב. 

בבית החולים 12 מחלקות בהן 364 מיטות אשפוז ומגוון מרפאות ומכונים, והוא הגדול מסוגו בתל אביב. הוא כולל מערך אשפוז יום ומרפאות שונות. בית החולים הוקם ומופעל על ידי "עמותת רעות - שרות נשים סוציאלי" המגייסת תרומות מרחבי העולם לתפעולו.

בית החולים הוקם כ'בית מרפא ע"ש ליכטנשטדטר' לטיפול בחולים כרוניים וסיעודיים, רובם קשישים ניצולי שואה. בית החולים כלל בתחילתו 44 מיטות, והיה היחיד מסוגו בישראל.

תחומי טיפול
שילוב תחומי השיקום והגריאטריה בבית החולים, מאפשר טיפול שלם גם בחולים מורכבים וקשים (בהם למשל מטופלים מונשמים, וחולים הזקוקים לדיאליזה). 

שירותי האשפוז בבית החולים כוללים:

 שלוש חטיבות:
 חטיבה לשיקום כללי (שיקום נוירולוגי, שיקום אורתופדי)
 חטיבה לשיקום גריאטרי.
 חטיבת מונשמים
 12 מחלקות:
 שיקום צעירים
 שיקום מבוגרים 
 שיקום נפגעי ראש 
 2 מחלקות שיקום גיראטרי
 מחלקת סיעוד מורכב
 4 מחלקות שיקום נשימתי
 2 מחלקות ילדים - מחלקת טיפול ממושך בצעירים וילדים - המחלקה מטפלת בתינוקות, בפעוטות ובילדים מגיל חודש ועד 18 שנים, הסובלים ממגוון מחלות ופגיעות, ביניהן: מחלות גנטיות, נוירולוגיות וכרוניות, מומים מולדים, פגיעות ראש בעקבות תאונות ופיגועים, פגיעות מוחיות לאחר טביעה.

 מסגרת חינוכית - משנת 2010 פועלת בבית החולים מסגרת חינוכית (בית ספר). כל הילדים זוכים לפעילות יום-יומית, בהתאם למצבם הרפואי וליכולותיהם. הפעילות מגוונת מאוד ולכל ילד מותאמת למעשה תוכנית לימוד אישית. בנוסף, מסייע בית הספר גם לבני נוער המגיעים למחלקת שיקום צעירים בהכנה לבגרויות ובצמצום פערי לימוד בתקופת האשפוז.
 המערך לפסיכולוגיה שיקומית.
 היחידה לריפוי בעיסוק והיחידה לתעסוקה טיפולית.
 היחידה לתזונה ודיאטה.
 יחידת רצף טיפול - הוקמה בשנת 2006 במטרה לספק שירות שיבטיח שמירה על רצף טיפול בין ביה"ח לקהילה באמצעות טיפול אשר מלווה את החולים ובני המשפחות בתהליך ההתאקלמות לאחר האשפוז, ובמניעת נסיגה במצב המטופל.
 השירות הסוציאלי - מתחומי פעילותו: שיחות אישיות, משפחתיות וקבוצתיות, תמיכה בשיתוף הפעולה והתיאום שבין הצוות הרפואי למטופל ומשפחתו, הגנה על קשישים וחסרי ישע (ריכוז הוועדה למניעת התעמרות בקשישים וחסרי ישע בביה"ח, אחריות על מינוי אפוטרופוס),  פיתוח וניהול של מסגרות ותוכניות בבית החולים למטופלים הזקוקים לכך.

מרפאות ומכונים
 אשפוז יום שיקומי - היחידה לאשפוז יום שיקומי בבית חולים שיקומי רעות תל אביב מאפשרת למשתקמים לקבל טיפול משולב ומרוכז, בדומה לטיפול המוענק באשפוז מלא, ועם זאת לשוב לביתם בסיום הטיפול
 מכון הכאב - במכון הכאב מעניקים טיפול לסובלים מכאבים חריפים וכרוניים
 המכון לטיפול בהפרעות אכילה
 מרכז לבריאות מינית
 מרפאה לרפואה משלימה שיקומית
 מרפאות פיזיותרפיה - מרפאה פיזיותרפיה כללית, ביופידבק, מרפאת רצפת אגן
 מרפאות קלינאות תקשורת - מרפאת בליעה, מרכז אתג"ר (מרכז אפזיה לטיפול תקשורתי בגישה הסוציאלית), מרפאה לטיפול בדיבור, מרפאת פציאליס, מרפאת דיסלקסיה ודיסגרפיה
 אולם טכנולוגיות - טכנולוגיות בשיקום בשירות הפיזיותרפיה, טכנולוגיות בשיקום בשירות ריפוי בעיסוק
 מרפאות ריפוי בעיסוק - מרפאת זיכרון, מרפאה תפקודית, מרפאת כוויות וצלקות, מרפאה גפה עליונה, מרפאה לשיקום נירולוגי
 מרפאה לגריאטריה ופסיכוגריאטריה
 מרפאה בין תחומית לטיפול בקנביס רפואי
 מכון ריפוי בעיסוק להערכה ושיקום נהיגה
 מכון "רעות" למחקר ופיתוח
 מרכז רפואי רעות בקהילה רמת גן – שיקום קל"ב

מנהלי בית החולים לדורותיו
 ד"ר הנס וולין
 ד"ר זאב ירמולוביץ
 ד"ר נחמן וילנסקי (2000-1974)
 ד"ר יפה לרמן (2004-2000)
 ד"ר ניסים אוחנה (2014-2004)
 ד"ר דב אלבוקרק (2020-2014)
 ד"ר אורית שטיין רייזנר (2020- )

קישורים חיצוניים 

 

בתי חולים שיקומיים
תל אביב-יפו: בתי חולים
יד אליהו
בתי חולים גריאטריים